CELEX: 32015R0389
Language: ro
Date: 2015-03-05 00:00:00
Title: Regulamentul de punere în aplicare (UE) 2015/389 al Comisiei din 5 martie 2015 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun

10.3.2015   
            
            
               RO
            
            
               Jurnalul Oficial al Uniunii Europene
            
            
               L 65/11
            
         REGULAMENTUL DE PUNERE ÎN APLICARE (UE) 2015/389 AL COMISIEI
   din 5 martie 2015
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Regulamentul (CEE) nr. 2658/87 a stabilit o nomenclatură a mărfurilor (denumită în continuare „Nomenclatura combinată”), care figurează în anexa I la regulamentul respectiv.
            
         
               (2)
            
            
               Pentru a determina conținutul de ulei din produsele de la subpozițiile 2712 90 31-2712 90 39 din Nomenclatura combinată, litera (a) de la nota complementară 4 la capitolul 27 din partea a doua a Nomenclaturii combinate prevede aplicarea unei metode specificate într-un standard elaborat de Organizația Internațională de Standardizare (ISO 2908).
            
         
               (3)
            
            
               Standardul ISO 2908 a fost retras în 2006 de Organizația Internațională de Standardizare și nu a fost înlocuit. În plus, Comitetul European de Standardizare nu a stabilit niciun standard EN care să prevadă o metodă echivalentă cu metoda din ISO 2908. Prin urmare, laboratoarele vamale ar trebui să dispună de libertatea de a aplica metodele de lucru adecvate pe care doresc să le folosească pentru determinarea conținutului de ulei din produsele de la subpozițiile 2712 90 31-2712 90 39 din Nomenclatura combinată.
            
         
               (4)
            
            
               Mai mult, este necesar să se indice clar la litera (a) de la nota complementară 4 la capitolul 27 din partea a doua a Nomenclaturii combinate că stabilirea conținutului de ulei trebuie făcută ca procent din greutate.
            
         
               (5)
            
            
               În consecință, este necesar să se modifice litera (a) de la nota complementară 4 la capitolul 27 din partea a doua a Nomenclaturii combinate, prin eliminarea trimiterii la standardul internațional care a fost retras și prin precizarea unității în care trebuie exprimat conținutul de ulei.
            
         
               (6)
            
            
               Prin urmare, Regulamentul (CEE) nr. 2658/87 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   În capitolul 27 din partea a doua a Nomenclaturii combinate stabilite în anexa I la Regulamentul (CEE) nr. 2658/87, litera (a) de la nota complementară 4 se înlocuiește cu următorul text:
   
      
                  „(a)
               
               
                  au un conținut de ulei de minimum 3,5 % din greutate, dacă viscozitatea la 100 °C este mai mică de 9 × 10– 6 m2 s– 1 conform metodei EN ISO 3104; sau”
               
            
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.